**Սուչինդա Կրապրայուն** (թաի.՝ สุจินดา คราประยูร, օգոստոսի 6, 1933(1933-08-06), Nakhon Pathom, Թաիլանդ), Թաիլանդի վարչապետը 1992 թվականի ապրիլի 7-ից 1992 թվականի մայիսի 24-ը։

Կենսագրություն
--------------

Սուչինդա Կրապրայուն ծնվել է Յուանգի և Սոմպոնգ Կրապրայունի ընտանիքում, 1933 թվականի օգոստոսի 6-ին, Բանգկոկում։ Ընտանիքն ուներ չինական և մոնական ծագում։ 12 ամիս բժշկություն է ուսումասիրել Չուլալոնգկորնի համալսարանում (Բանգկոկ), որից հետո ընդունվել է Չուլաչոմկլաոյի թագավորական ռազմական ակադեմիան։ Ավարտել է ակադեմիայի 5-րդ դասարանը, որի շրջանավարտներից շատերն արդյունքում միացել են ազգային խաղաղապահ խորհրդին։ Նաև ԱՄՆ-ի բանակի հրամանատարության դասընթացներ է անցել Ֆորդ Սիլի բանակի գլխավոր շտաբի հրետանային խմբում (Օկլահոմա) և Ֆորտ Լիվենվորտում (Կանզաս։

1953 թվականին Սուչինդան վերադառնում է Թայլանդ` Թայլանդի թագավորական բանակի կրտսեր լեյտենանտի կոչմամբ։ Ծառայությունում աստիճանաբար առաջ էր գնում և 1990 թվականի ապրիլի 29-ին նշանակվել է Թայլանդի թագավորական բանակի հրամանատար։ 1991 թվականի հոկտեմբերի 1-ին դարձել է հեծելազորի հրամանատարության շտաբի պետ։

Սուչինդա Կրապրայունն Ազգային խաղաղապահների խորհրդի առաջնորդն էր, որոնք իրականացրել են պետական հեղաշրջում, որի արդյունքում 1991 թվականի փետրվարի 23-ին տապալվել է վարչապետ Չատչայա Չունխավանի կառավարությունը։ Անան Պանյարաչունը պուտչիստաների կողմից նշանակվել է վարչապետ։

1992 թվականի մարտի 22-ի համընդհանուր ընտրություններից հետո 1992 թվականի ապրիլի 7-ին հինգ կուսակցություններ (Ռասադորն, Արդարություն և միություն, Սոցիալական շարժում, Թայլանդի քաղաքացին, Ազգային կուսակցություն) գեներալին նշանակել են վարչապետ։ Այդ որոշումը հանգեցրել է զանգվածային բողոքների, որի հետևանքով մայրաքաղաքում պարետային ժամ է մտցվել և զորքեր են տեղակայվել։ «Սև մայիսի» ժամանակ որոշ տեղեկություններով, երբ զինվորները կրակ են բացել ցուցարարների վրա, մահացել են հարյուրավոր մարդիկ։ Հակամարտության հետագա սրացումից կարողացել են խուսափել միայն Ադուլյադեդ Պումիպոն արքայի միջամտության շնորհիվ։

Սուչինդա Կրապրայունը 1922 թվականի մայիսի 4-ին հրաժարական է տվել։ Միջանկյալ ժամանակահատվածում` մինչև նոր կառավարության ձևավորումը, փոխվարչապետ Միչայ Ռուչուպխանը եղել է վարչապետի ժամանակավոր պաշտոնակատար։ Անան Պանյարաչուն կրկին դառնում է վարչապետ։

Իր հրաժարականից հետո գեներալը նշանակվել է հեռահաղորդակցական հոլդինգների և Telecom Asia հոլդինգային ընկերության նախագահ։

### Ընտանիք

Ամուսնացած է Խունինգ Վանի Կրապրայունի հետ։ Ունեն երկու որդի` Ջերվուտ Կրապրայուն և Ջանեվիտ Կրապրայուն, նաև` 5 թոռներ։

### Մրցանակներ

|  |  |  |  |
| --- | --- | --- | --- |
| Թաիլանդ Թաիլանդ | **1969** | Սահմանային ծառայության մեդալ | ช.ด. |
| Թաիլանդ Թաիլանդ | **1972** | Վիետնամի պատերազմի հաղթանակի մեդալ | ช.ส. |
| Թաիլանդ Թաիլանդ | **1987 —** | Մեծ ժապավենի ասպետ Թայլանդի թագի շքանշան | ม.ว.ม. |
| Թաիլանդ Թաիլանդ | **1987** | «Ազատ քաղաքացիների պաշտպանության համար» 1 դասի մեդալ | ส.ช. |
| Թաիլանդ Թաիլանդ | **1988 —** | Մեծ ժապավենի ասպետ Սպիտակ փղի շքանշան | ม.ป.ช. |
| Թաիլանդ Թաիլանդ | **1990** | Ռատանապորն Ռամ IX-ի 3 դասի մեդալ | ภ.ป.ร.3 |
| Թաիլանդ Թաիլանդ | **1991 —** | Չուլա Չոմ Կլաոյի մեծ կոմանդոր շքանշան | ท.จ.ว. |

Ծանոթագրություններ
------------------

1. ↑  泰国华裔总理不忘"本" Archived 2009-04-22 at the Wayback Machine.;
2. ↑  บิ๊กสรรพากรแท็คทีม ยืนความเห็นเคลียร์สตง. สู้ข้อครหาภาษีหุ้นชินฯ Archived 2009-04-29 at the Wayback Machine.; พลิกแฟ้ม NGO ตอบคำถาม เงิน - ผลประโยชน์เพื่อใคร?? Archived 2017-11-07 at the Wayback Machine.
3. ↑  [泰国] 洪林, 黎道纲主编, 泰国华侨华人研究 (香港社会科学出版社有限公司) 185, էջեր 185 — 185 էջ, ISBN 962-620-127-4։
4. ↑  "The days before ceasefire between SLORC AND NMSP on 25 June 1995". Արխիվացված է the original 2008 թ․ մարտի 17-ին. Retrieved 2017 թ․ նոյեմբերի 6. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "You Wonder What he Knows". Asiaweek. 2000. Արխիվացված է the original 2006 թ․ մարտի 22-ին. Retrieved 2006 թ․ մայիսի 4.
6. ↑  "Glen Lewis, The Asian Economic Crisis and Thai Communications Policy". Արխիվացված է the original 2006 թ․ սեպտեմբերի 19-ին. Retrieved 2017 թ․ նոյեմբերի 6. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 1280446625 · GTAA: 159138 · LCCN: n93064254 · SUDOC: 14072379X · VIAF: 200141318 · WorldCat VIAF: 200141318 |

 |